Одељење за урбанизам, имовинско-правне, комуналне и грађевинске послове Општинске управе Општине Владичин Хан, решавајући по захтеву “МИКОП“, доо, Џеп, Владичин Хан, МБ џџџџџ, ПИБ џџџџџџ, који је поднео пуномоћник Атеље „ГЕА“, Врање, ул. џџџџџ број џџџ, Врање, МБ џџџџџџ, ПИБ џџџџџџ, а електронски потписао Чедомир Марковић, ул. џџџџџџџ бр. џџ, Врање, ЈМБГ џџџџџџџ, за издавање локацијских услова, а на основу члана 8., 8а. и 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014), члана 8. Правилника о поступку спровођења обједињене процедуре електронским путем („Службени гласник РС“, број 113/2015), доноси

**З А К Љ У Ч А К**

**ОДБАЦУЈЕ СЕ** захтев “МИКОП“, доо, Џеп, Владичин Хан, МБ џџџџџџџџ, ПИБ џџџџџџџ, који је поднео пуномоћник Атеље „ГЕА“, Врање, ул. Џџџџџџ број џџџ, Врање, МБ џџџџџ, ПИБ џџџџџџ, а електронски потписао Чедомир Марковић, ул. џџџџџџџ бр. џџ, Врање, ЈМБГ џџџџџџ, **за издавање локацијских услова за реконструкцију, адаптацију и пренамену дела пословног/угоститељског објекта изграђеног на кп.бр. 648/1 КО Владичин Хан, због неиспуњења формалних услова за даље поступање по захтеву.**

**О б р а з л о ж е њ е**

“МИКОП“, доо, Џеп, Владичин Хан, МБ џџџџџџ, ПИБ џџџџџџ, чији је пуномоћник Атеље „ГЕА“, Врање, ул. џџџџџџџџџџ број џџџџ, Врање, МБ џџџџџџџџ, ПИБ џџџџџџџ, а по електронском потпису Чедомира Марковића, ул. џџџџџџ бр. џџ, Врање, ЈМБГ џџџџџџџџ, поднео је захтев за издавање локацијских услова **за реконструкцију, адаптацију и пренамену дела пословног/угоститељског објекта изграђеног на кп.бр. 648/1 КО Владичин Хан.**

Увидом у списе предмета утврђено је да подносилац захтева није приложио потребну документацију прописану Законом и подзаконским актима, односно није приложио следећу документацију:

* Захтев, односно пријава не садржи све прописане податке на прописаном обрасцу,
* Идејно решење, израђено у складу са Правилником о садржини, начину и поступку израде и начину вршења техничке контроле документације према класи и намени објекта („Службени гласник РС“, број 23/2015),

Уз захтев није наведено да објекат који је предмет реконструкције и адаптације има издату дозволу, односно, није наведен бр. дозволе по којој је објекат изграђен, како би могао бити предмет реконструкције и адаптације.

Пуномоћје које је приложено приликом подношења захтева није електронски потписано од стране подносиоца захтева који је овлашћен да исти поднесе и ел. потпише.

Техничка документација се израђује на основу геодетских и сеизмолошких подлога **- геодетске подлоге чине катастарско-топографски план** и извод из катастра подземних инсталација, уколико исти постоји.

Идејно решење, израђено у складу са Правилником о садржини, начину и поступку израде и начину вршења техничке контроле документације према класи и намени објекта („Службени гласник РС“, број 23/2015). У делу који се тиче инсталација, наведени су планирани радови и пројектна документација без напомене да ли су већ прибављена одобрења за ту врсту радова. Уколико постоје одобрења, навести да ти радови нису предмет овог идејног решења, односно пројекта. Уколико је потребно прибављање одобрења и за радове који су описани под делом који се тиче инсталација, потребно је унети предметне пројекте инсталација у идејно решење.

Ако подносилац захтева у року од 10 дана од дана пријема овог закључка, а најкасније 30 дана од дана његовог објављивања на интернет страници надлежног органа поднесе усаглашени захтев и отклони све утврђене недостатке, надлежни орган ће поступати по том измењеном-усаглашеном захтеву, у противном, овај закључак остаје на снази, односно донеће се закључак о коначном одбацивању, па је Одељење за урбанизам, имовинско-правне, комуналне и грађевинске послове Општинске управе Општине Владичин Хан, на основу члана 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014) и члана 8. Правилника о поступку спровођења обједињене процедуре електронским путем („Службени гласник РС“, број 113/2015), донело одлуку као у диспозитиву овог закључка.

**УПУТСТВО О ПРАВНОМ СРЕДСТВУ**: Против овог закључка може се изјавити приговор Општинском већу Општине Владичин Хан, преко надлежног органа, у року од три дана од дана достављања истог.

**РЕШЕНО У ОДЕЉЕЊУ ЗА УРБАНИЗАМ, ИМОВИНСКО ПРАВНЕ КОМУНАЛНЕ И ГРАЂЕВИНСКЕ ПОСЛОВЕ, ОПШТИНСКЕ УПРАВЕ ОПШТИНЕ ВЛАДИЧИН ХАН, под e-бројем ROP-HAN-19413-LOC-1/2016, заводни број 350-76/2016-04 дана 12.08.2016.године.**

 **РУКОВОДИЛАЦ,**

**Љиљана Мујагић,дипл.просторни планер**